Rezultatul testului Covid-19 efectuat de premierul Ludovic Orban, negativ.
Veşti bune pentru Orban. Rezultatul testului COVID-19 este negativ. Totuşi, şeful Guvernului mai rămâne în carantină până joi. Anunţul a fost făcut de către biroul de presă al instituţiei.
Negativ dar mai rămâne în carantină. Guvernul a făcut noi precizări privind situaţia premierului."Rezultatul testului pentru noul coronavirus (COVID-19) în cazul prim-ministrului Ludovic Orban este negativ. Menţionăm faptul că testul a fost realizat la cerere, preventiv, premierul nefiind încadrat într-o definiţie de caz întrucât nu este considerat contact direct al unei persoane diagnosticate pozitiv. Din motive de precauţie, Ludovic Orban va rămâne în carantină până joi, 8 octombrie a.c., de unde îşi va exercita atribuţiile funcţiei de prim-ministru şi îşi va desfăşura activitatea fără interacţiune fizică cu alte persoane. În cursul zilei de joi premierul va efectua un nou test, la distanţă de 10 zile de la prezenţa în platoul TV în care s-a aflat o persoană care, în cursul zilei de duminică, a fost confirmată pozitiv la testul pentru noul coronavirus", a anunţat Biroul de presă al Guvernului, luni seara.